වරකාගොඩ පැරැණි විහාරස්ථානයක පඩිපෙළක් යට ඇති නිධන් හෑරිමට ගිය සැකකරුවන් දෙදෙනකු අත්අඩංගුවට ගෙන මතුගම මහේස්ත්‍රාත් දමින්ද රාමනායක වැලිගොඩපිටිය මහතා වෙත ඉදිරිපත් කළ පසු ලබන 10 වැනිදා දක්වා රිමාන්ඩ්භාරයේ තැබීමට නියෝග කෙළේය.මෙම විහාරස්ථානයට ගමන් කිරීමට යොදා ගත් පැරැණි ගල් පඩිපෙළ ආශ්‍රිතව මෙම කැණීම් සිදුකර ඇත.මෙම පඩිපෙළ ආශ්‍රිතව කෝට්ටේ යුගයට අයත් පැරැණි සෙල් ලිපියන්ද පුරා විද්‍යා දෙපාර්තමේන්තුවෙන් සොයාගෙන තිබේ.කැණීම්් කරන ලද ඉඩම් කොටස් පුරා විද්‍යා දෙපාර්තමේන්තුවට පවරා ගන්නා ලෙසද ඉල්ලීම් කර ඇති අතර මෙම සඳහා යොදාගත් බැකෝ යන්ත්‍රයද පොලිස් භාරයට පත්කෙරිණි.තෙබුවන පොලිස් ස්ථානාධිපති සමන් ගුණතිලක මහතා ඇතුළු කණ්ඩායම පරීක්ෂණ පවත්වයි..